**Proiectat de fani, pentru fani; Aproximativ 275.000 de voturi pe rețelele sociale au ajutat la crearea ediției limitate Ford Puma ST Gold Edition**

* Ford prezintă numele și configurația câștigătoare a noii Puma ST Gold Edition cu noi caracteristici de design alese printr-o serie de sondaje organizate online
* Peste un sfert de milion de voturi au fost exprimate pe canalele de Twitter și Instagram ale Ford, unde fanii au votat elemente cheie de design, inclusiv culoarea neagră, ornamentele exterioare și etriere de frână roșii
* Puma ST Gold Edition va fi produsă într-un număr limitat, cu livrări care vor începe la sfârșitul acestui an

**Köln, Germania, 18 iunie, 2021** – Rezultatele voturilor sunt gata. În urma unui experiment inovator de proiectare centrat pe alegerile fanilor, Ford a dezvăluit astăzi specificația câștigătoare a noii Puma ST Gold Edition, care va fi disponibilă pentru comandă în număr limitat de la sfârșitul acestui an.

Fanii Ford și-au exprimat preferințele în aproximativ 275.000 de voturi printr-o serie de sondaje pe canalele Twitter și Instagram ale companiei pe parcursul a 10 zile, alegând combinațiile de culori ale elementelor, inclusiv vopseaua modelului, a autocolantelor și a etrierele de frână - precum și numele viitoarei ediții limitate a modelului Puma ST.

Prim urmare, primul model Ford Performance, cu un design ales de public are următoarele caracteristici:

|  |  |  |
| --- | --- | --- |
| **Sondaj** | **Cea mai bine votată opțiune** | **Cea mai puțin votată opțiune** |
| Culoarea exterioară | **Negru** – 56% | Gri |
| Etrierele de Frână | **Roșu** – 74% | Negru |
| Cusături centură de siguranță | **Gri** – 87% | Negru |
| Autocolante caroserie | **Linii** – 74% | Dungi |
| Siglă la exterior | **Siglă ST** – 79% | Fără Siglă  |
| Ornamente praguri | **Puma** – 53% | Ford Performance |
| Suport Număr  | **ST** – 55% | Puma |
| Nume | **Puma ST Gold Edition** – 59% | Puma ST 24K Edition |

Rezultatele fiecărui sondaj au fost colectate de pe piețele individuale din Europa și de pe canalele centrale de social media ale Ford Europa.

"Pentru a crea ceva cu adevărat special pentru fanii fideli ai Ford Performance, am trecut la o abordare orientată spre viitor si am conceput împreună cu ei această versiune Puma ST Gold Edition. Numărul de voturi exprimate arată cât de entuziasmați sunt clienții noștri și că au gusturi excelente”, a declarat Amko Leenarts, director de Design, Ford Europa. „Totul stă în detalii și fanii noștri au configurat un produs cu adevărat dezirabil.”

Puma ST Gold Edition va fi propulsat de un motor pe benzină EcoBoost de 1,5 litri de 200 CP pentru o accelerație de 0 -100 km / h în 6,7 secunde. 1 Tehnologiile sport avansate includ moduri de condus selectabile, inclusiv Sport, Track și Eco 2, diferențial cu alunecare limitată, o opțiune unică în segment, brevetatele arcuri cu forță vectorială și specificații unice de suspensie și direcție pentru un răspuns excepțional la virare. Livrările vor începe spre sfârșitul acestui an.

Ford împreună cu Team Fordzilla au creat anul trecut [conceptul Team Fordzilla P1](https://media.ford.com/content/fordmedia/feu/en/news/2020/08/27/team-fordzilla-reveals-ultimate-virtual-racing-car--a-unique-col.html) folosind o abordare similară, printr-un proiect de colaborare dintre designerii companiei și comunitatea de gaming.

**#FordPumaST**

# # #

1 Ford Puma ST 200 PS 1,5 litri benzină EcoBoost emisii omologate de CO2 155 g / km și consum de combustibil 6,8 l / 100 km WLTP.

Consumul declarat energie/combustibil, emisii CO2 şi autonomia electrică sunt măsurate în conformitate cu cerinţele tehnice şi specificaţiile Regulamentelor europene (CE) nr. 715/2007 şi (EU) nr. 2017/1151 cu amendamentele ulterioare. Procedurile de testare standard aplicate permit compararea între diferite tipuri de vehicule și diferiți producători.

2Funcțiile de asistență pentru șofer sunt suplimentare și nu înlocuiesc atenția, modul de gândire și necesitatea conducătorului auto de a controla vehiculul.

***Despre Ford Motor Company***

*Ford Motor Company (NYSE: F) este o companie globală cu sediul în Dearborn, Michigan, care se angajează să contribuie la construirea unei lumi mai bune, în care fiecare persoană are dreptul la liberă mișcare și este liberă să-și urmeze visul. Planul Ford + al companiei pentru creștere și creare de valoare combină punctele forte existente, noi capacități și relații permanente cu clienții pentru a îmbogăți experiențele și crește loialitatea clienților. Ford proiectează, produce, comercializează și furnizează o gamă completă de vehicule comerciale conectate, din ce în ce mai electrificate: autovehicule, camioane Ford, vehicule utilitare, camionete și autovehicule de lux Lincoln. Compania investește în electrificare, servicii de conectare a vehiculelor și soluții de mobilitate, inclusiv tehnologie de conducere automată, și oferă servicii financiare prin Ford Motor Credit Company. Ford are aproximativ 186.000 de angajați în întreaga lume. Mai multe informații despre companie, produsele sale și compania Ford Motor Credit sunt disponibile la corporate.ford.com.*

***Ford of Europe*** *este responsabilă pentru producerea, vânzarea și service-ul vehiculelor marca Ford pe 50 de piețe individuale și are aproximativ 43.000 de angajați la fabricile sale deținute în totalitate și în întreprinderile mixte consolidate și aproximativ 55.000 de persoane atunci când sunt incluse afaceri neconsolidate. În plus față de Ford Motor Credit Company, operațiunile Ford Europe includ Divizia de Servicii Clienți Ford și 14 unități de producție (10 unități deținute integral și patru unități neconsolidate de asociere în participație). Primele mașini Ford au fost expediate în Europa în anul 1903 - în același an a fost înființată Ford Motor Company. Producția europeană a început în 1911.*